title: Komisijas Īstenošanas regula (ES) 2020/1217 (2020. gada 25. augusts), ar ko attiecībā uz stādīšanai paredzētu dabiski vai mākslīgi radītu Chamaecyparis Spach, Juniperus L. un noteiktu Pinus L. sugu punduraugu, kuru izcelsme ir Japānā, ievešanu Savienībā atkāpjas no Īstenošanas regulas (ES) 2019/2072 un ar ko atceļ Lēmumu 2002/887/EK

text:
                  26.8.2020

                  LV

                  Eiropas Savienības Oficiālais Vēstnesis

                  L 277/6

         KOMISIJAS ĪSTENOŠANAS REGULA (ES) 2020/1217
         (2020. gada 25. augusts),
         ar ko attiecībā uz stādīšanai paredzētu dabiski vai mākslīgi radītu Chamaecyparis Spach, Juniperus L. un noteiktu Pinus L. sugu punduraugu, kuru izcelsme ir Japānā, ievešanu Savienībā atkāpjas no Īstenošanas regulas (ES) 2019/2072 un ar ko atceļ Lēmumu 2002/887/EK
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 30. panta 1. punktu, 40. panta 1. punktu un 41. panta 1. punktu,
         tā kā:

                     (1)

                     Ar Regulu (ES) 2016/2031 tika atcelta un aizstāta Padomes Direktīva 2000/29/EK (2), savukārt ar Komisijas Īstenošanas regulu (ES) 2019/2072 (3) tika aizstāts minētās direktīvas I līdz V pielikums.

                     (2)

                     Īstenošanas regulas (ES) 2019/2072 7. pants saistībā ar VI pielikuma 1. punktu aizliedz ievest Savienībā stādīšanai paredzētus Chamaecyparis Spach, Juniperus L. un Pinus L. sugu augus, izņemot augļus un sēklas. Iepriekš attiecīgais aizliegums bija noteikts Direktīvas 2000/29/EK 4. panta 1. punktā saistībā ar III pielikuma A daļas 1. punktu.

                     (3)

                     Ar Komisijas Lēmumu 2002/887/EK (4) dalībvalstīm tika atļauts paredzēt tādas atkāpes no Direktīvas 2000/29/EK 4. panta 1. punkta attiecībā uz minētās direktīvas III pielikuma A daļas 1. punktā minētajiem aizliegumiem, kuras attiecas uz dabiski vai mākslīgi radītiem Japānas izcelsmes Chamaecyparis Spach, Juniperus L. un noteiktu Pinus L. sugu punduraugiem, izņemot augļus un sēklas.

                     (4)

                     2017. gada 3. augustā Japāna iesniedza pieprasījumu šo atļauju paplašināt, lai to attiecinātu arī uz dabiski vai mākslīgi radītiem melno priežu bonzai (Pinus thunbergii Parl.) punduraugiem, un iesniedza tehnisku informāciju šā pieprasījuma pamatošanai.

                     (5)

                     2019. gada maijā Eiropas Pārtikas nekaitīguma iestāde (EFSA) sniedza zinātnisku atzinumu, kurā izvērtēts augu veselības risks, ko rada no Japānas importēts melnās priedes bonzai (5). Minētais zinātniskais atzinums bija balstīts uz pieejamo zinātnisko un tehnisko informāciju, kuru sniedza Japāna, un tajā izdarīti secinājumi par iespējamību, ka, ja vien ir izpildīti konkrēti nosacījumi, minētā prece ir brīva no kaitīgajiem organismiem, kuri varētu būt ar to saistīti.

                     (6)

                     Daži attiecīgie kaitīgie organismi vēl nav iekļauti Savienības karantīnas organismu sarakstā, taču tie varētu atbilst kritērijiem, pēc kuriem tos kā tādus iekļautu sarakstā, tāpēc tiem būtu jāpiemēro Regulas (ES) 2016/2031 30. panta 1. punktā izklāstītie pagaidu pasākumi. Pamatojoties uz EFSA zinātnisko atzinumu, nosacījumi, ar kuriem Pinus thunbergii Parl. bonzai augu importam no Japānas tiek nodrošināts noteikta līmeņa brīvums no kaitīgajiem organismiem, tiek uzskatīti par pieņemamiem, un būtu jāpiešķir atkāpe minēto augu ievešanai Savienībā, sākotnēji līdz 2023. gada 31. decembrim, lai minētos pasākumus varētu pārskatīt.

                     (7)

                     2019. gada oktobrī Japāna arī iesniedza pieprasījumu pagarināt termiņu atkāpei, kas ar Lēmumu 2002/887/EK piešķirta attiecībā uz Chamaecyparis Spach, Juniperus L. un noteiktu Pinus L. sugu augiem. Apstākļi, kas pamato šīs atkāpes piešķiršanu uz Lēmuma 2002/887/EK pamata, joprojām ir spēkā, un šo preču ievešanas radītie fitosanitārie riski joprojām ir zemi. Nav jaunas informācijas, kas liktu pārskatīt atkāpes īpašos nosacījumus, tāpēc šāds atkāpes termiņa pagarinājums būtu jāpiešķir. Tomēr to kaitīgo organismu saraksts, kuri rada bažas attiecībā uz Pinus sp., būtu jāatjaunina, lai tajā iekļautu jaunākās izmaiņas taksonomijā un jauno zinātnisko informāciju, kas ietverta EFSA zinātniskajā atzinumā.

                     (8)

                     Uz minēto atkāpi būtu jāattiecina tās pašas prasības, kas noteiktas Lēmumā 2002/887/EK. Minētās prasības būtu jāpiemēro, neskarot Īstenošanas regulu (ES) 2019/2072 un jo īpaši minētās regulas VII pielikuma 30. punktā noteiktās prasības attiecībā uz stādīšanai paredzētu dabiski vai mākslīgi radītu punduraugu, izņemot sēklas, ievešanu Savienībā.

                     (9)

                     Tā kā Direktīva 2000/29/EK ir atcelta un aizstāta ar Regulu (ES) 2016/2031, skaidrības un juridiskās konsekvences labad Lēmums 2002/887/EK būtu jāatceļ un jāaizstāj ar šo regulu.

                     (10)

                     Šajā regulā paredzētā atkāpe būtu jāpiemēro līdz 2023. gada 31. decembrim, lai to varētu pārskatīt.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Definīcija
            Šajā regulā “norādītie augi” ir stādīšanai paredzēti dabiski vai mākslīgi radīti punduraugi, kuri pieder pie kādas no šīm sugām:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc., kas uzpotēts uz citas Pinus sugas Japānas izcelsmes auga potcelma, un

                        —

                           Pinus thunbergii Parl., kas uzpotēts uz citas Pinus sugas Japānas izcelsmes auga potcelma.

            2. pants
            Atkāpe no aizlieguma norādītos augus ievest Savienībā
            Atkāpjoties no Īstenošanas regulas (ES) 2019/2072 7. panta un VI pielikuma 1. punkta, norādītos augus ir atļauts ievest Savienībā, ja tie atbilst šīs regulas pielikumā noteiktajiem nosacījumiem.

            3. pants
            Atkāpes piemērošanas laikposmi
            Regulas 2. pantā paredzēto atkāpi piemēro norādītajiem augiem, kas importēti Savienībā šādos laikposmos:

                        a)

                           Chamaecyparis: no 2020. gada 1. oktobra līdz 2023. gada 31. decembrim;

                        b)

                           Juniperus: no 1. novembra līdz 31. martam ik gadu līdz 2023. gada 31. decembrim;

                        c)

                           Pinus L.: no 2020. gada 1. oktobra līdz 2023. gada 31. decembrim.

            4. pants
            Lēmuma 2002/887/EK atcelšana
            Lēmumu 2002/887/EK atceļ.

            5. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. augustā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 317, 23.11.2016., 4. lpp.

            (2)  Padomes Direktīva 2000/29/EK (2000. gada 8. maijs) par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).

            (3)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).

            (4)  Komisijas Lēmums 2002/887/EK (2002. gada 8. novembris), ar kuru atļauj atkāpes no dažiem Padomes Direktīvas 2000/29/EK noteikumiem attiecībā uz dabīgi un mākslīgi radītiem Chamaecyparis Spach, Juniperus L. un Pinus L. augiem, kuru izcelsmes valsts ir Japāna (OV L 309, 12.11.2002., 8. lpp.).

            (5)  EFSA Zinātnisko ekspertu grupa augu veselības jautājumos, 2019. Scientiﬁc Opinion on the commodity risk assessment of black pine (Pinus thunbergii Parl.) bonsai from Japan.
            EFSA Journal 2019; 17(5):5667, 184 lpp. https://doi.org/10.2903/j.efsa.2019.5667.

            PIELIKUMS
            Nosacījumi norādīto augu ievešanai Savienībā saskaņā ar 2. pantu

               1.

                  Ja norādītie augi ir Pinus parviflora Sieb. & Zucc. vai Pinus thunbergii Parl., kas uzpotēti uz citas Pinus sugas auga potcelma, potcelmam jābūt bez dzinumiem.

               2.

                  Kopējais importēto norādīto augu skaits nepārsniedz tos daudzumus, ko importētāja dalībvalsts ir noteikusi katram gadam un paziņojusi Komisijai un pārējām dalībvalstīm, ņemot vērā pieejamos norobežošanas kompleksus vai karantīnas stacijas.

               3.

                  Norādītie augi pirms eksportēšanas uz Savienību vismaz divus gadus pēc kārtas ir audzēti, turēti un apgriezti oficiāli reģistrētās stādaudzētavās, uz kurām attiecas Japānas Nacionālās augu aizsardzības organizācijas (NPPO) kontroles režīms. Ik gadu līdz 31. oktobrim Komisijas rīcībā tiek nodoti kārtējie oficiāli reģistrēto stādaudzētavu saraksti. Minētajos sarakstos norāda, cik daudz katrā no šīm stādaudzētavām ir izaudzēts tādu augu, kas piemēroti ievešanai Savienībā saskaņā ar šo regulu.

               4.
               Kas attiecas uz Juniperus augiem, Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. un Pyrus L. ģinšu augus, kuri pēdējos divus gadus pirms importēšanas audzēti 3. punktā minētajās dabiski vai mākslīgi radīto punduraugu stādaudzētavās un to tiešā tuvumā, atbilstošos intervālos vismaz sešas reizes gadā oficiāli pārbauda uz bažas radošo kaitīgo organismu klātbūtni. Kas attiecas uz Chamaecyparis un Pinus augiem, Chamaecyparis Spach un Pinus L. ģinšu augus, kuri audzēti minētajās dabiski vai mākslīgi radīto punduraugu stādaudzētavās un to tiešā tuvumā, atbilstošos intervālos vismaz sešas reizes gadā oficiāli pārbauda uz bažas radošo kaitīgo organismu klātbūtni.
               Kaitīgie organismi, kas rada bažas:

                           a)

                              Juniperus augiem ir:

                                       i)

                                          Aschistonyx eppoi Inouye;

                                       ii)

                                          Gymnosporangium asiaticum Miyabe ex Yamada un G. yamadae Miyabe ex Yamada;

                                       iii)

                                          Oligonychus perditus Pritchard et Baker;

                                       iv)

                                          Popillia japonica Newman;

                                       v)

                                       jebkurš cits karantīnas organisms vai kaitīgais organisms, kam piemēro Regulas (ES) 2016/2031 30. pantā minētos pasākumus un par ko nav zināms, vai tas ir sastopams Savienībā;

                           b)

                              Chamaecyparis augiem ir:

                                       i)

                                          Popillia japonica Newman;

                                       ii)

                                       jebkurš cits karantīnas organisms vai kaitīgais organisms, kam piemēro Regulas (ES) 2016/2031 30. pantā minētos pasākumus un par ko nav zināms, vai tas ir sastopams Savienībā;

                           c)

                              Pinus parviflora Sieb. & Zucc. (Pinus pentaphylla Mayr) augiem ir:

                                       i)

                                          Bursaphelenchus xylophilus (Steiner and Bührer) Nickle et al.;

                                       ii)

                                          Coleosporium paederiae Dietel ex Hirats. f.;

                                       iii)

                                          Crisicoccus pini (Kuwana);

                                       iv)

                                          Cronartium kurilense (Dietel) Y. Ono;

                                       v)

                                          Cronartium
                                          quercuum (Berk.) Miyabe ex Shirai;

                                       vi)

                                          Dendrolimus sibiricus Chetverikov;

                                       vii)

                                          Dendrolimus spectabilis (Butler);

                                       viii)

                                          Dendrolimus superans Butler;

                                       ix)

                                          Monochamus spp. (ārpuseiropas populācijas);

                                       x)

                                          Pissodes nitidus Roelofs;

                                       xi)

                                          Popillia japonica Newman;

                                       xii)

                                          Pseudocercospora pini‐densiflorae (Hori & Nambu) Deighton;

                                       xiii)

                                          Thecodiplosis japonensis Uchida & Inouye;

                                       xiv)

                                       jebkurš cits karantīnas organisms vai kaitīgais organisms, kam piemēro Regulas (ES) 2016/2031 30. pantā minētos pasākumus un par ko nav zināms, vai tas ir sastopams Savienībā;

                           d)

                              Pinus thunbergii Parl. augiem ir:

                                       i)

                                          Bursaphelenchus xylophilus (Steiner and Bührer) Nickle et al.;

                                       ii)

                                          Coleosporium asterum (Dietel) Sydow & P.Sydow;

                                       iii)

                                          Coleosporium phellodendri Komarov;

                                       iv)

                                          Crisicoccus pini (Kuwana);

                                       v)

                                          Cronartium orientale Kaneko;

                                       vi)

                                          Dendrolimus sibiricus Chetverikov;

                                       vii)

                                          Dendrolimus spectabilis (Butler);

                                       viii)

                                          Dendrolimus superans Butler;

                                       ix)

                                          Dothistroma septosporum (Dorogin) Morelet;

                                       x)

                                          Fusarium circinatum Nirenberg & O’Donnell;

                                       xi)

                                          Monochamus spp. (ārpuseiropas populācijas);

                                       xii)

                                          Pissodes nitidus Roelofs;

                                       xiii)

                                          Popillia japonica Newman;

                                       xiv)

                                          Pseudocercospora pini‐densiflorae (Hori & Nambu) Deighton;

                                       xv)

                                          Sirex nitobei Mats.;

                                       xvi)

                                          Thecodiplosis japonensis Uchida & Inouye;

                                       xvii)

                                          Urocerus japonicus (F. Sm.);

                                       xviii)

                                       jebkurš cits karantīnas organisms vai kaitīgais organisms, kam piemēro Regulas (ES) 2016/2031 30. pantā minētos pasākumus un par ko nav zināms, vai tas ir sastopams Savienībā.

               5.
               Minētajās pārbaudēs konstatē, ka norādītie augi ir brīvi no a) līdz d) apakšpunktā norādītajiem kaitīgajiem organismiem, kas rada bažas. Invadētos augus aizvāc NPPO vai kompetentās nacionālās struktūras, vai profesionāli operatori Japānas NPPO oficiālā uzraudzībā. Atlikušos norādītos augus pienācīgi apstrādā un piemērotu laikposmu tur, kā arī pārbauda, lai nodrošinātu, ka tie ir brīvi no attiecīgajiem kaitīgajiem organismiem.
               Oficiāli reģistrē visus gadījumus, kad, veicot pārbaudes saskaņā ar 4. punktu, tiek atrasti norādītie kaitīgie organismi, kas rada bažas un norādīti 4. punktā, šos datus pēc pieprasījuma dara pieejamus Komisijai. Ja tiek atrasts kaut viens no norādītajiem kaitīgajiem organismiem, kas rada bažas, stādaudzētava zaudē oficiāli reģistrētas stādaudzētavas statusu. Komisija par to tiek nekavējoties informēta. Šādā gadījumā reģistrāciju var atjaunot ne agrāk kā nākamajā gadā.

               6.
               Eksportam uz Savienību paredzēti norādītie augi vismaz divus gadus pēc kārtas, kā minēts 3. punktā:

                           a)

                           ir iestādīti podos, kuri novietoti vai nu plauktos vismaz 50 cm augstumā virs zemes vai uz pienācīgi koptas betona grīdas, kas ir pasargāta no nematodēm un brīva no gružiem; un

                           b)

                           veicot 4. punktā minētās pārbaudes, ir atzīti par brīviem no kaitīgajiem organismiem, kas rada bažas; un

                           c)

                           ja tie pieder pie Pinus L. ģints un ir uzpotēti uz tādas Pinus sugas auga potcelmiem, kas nav Pinus parviflora Sieb. & Zucc. vai Pinus thunbergii Parl., potcelmi ir iegūti no materiāla, kura veselība ir oficiāli apstiprināta; un

                           d)

                           ir padarīti atpazīstami ar marķējumu vai izsekojamības kodu, kas katram atsevišķam augam ir unikāls, ir paziņots Japānas NPPO un pēc kuram iespējams identificēt oficiāli reģistrēto stādaudzētavu un gadu, kurā augi pārstādīti podos.

               7.

                  Izmantojot transportlīdzekļu aizzīmogošanu vai attiecīgas alternatīvas, ir nodrošināta norādīto augu izsekojamība no brīža, kad tos aizved no stādaudzētavas, līdz iekraušanas brīdim pirms eksportēšanas.

               8.
               Norādītajiem augiem un substrātam, kas tiem pielipis vai kurā tie atrodas, (“materiāls”) līdzi dod Japānas NPPO izdotu fitosanitāro sertifikātu, kurš apliecina atbilstību šīs īstenošanas regulas 1. līdz 7. punktā un Regulas (ES) 2019/2072 VII pielikuma 30. punktā specificētajām prasībām.
               Sertifikātā:

                           a)

                           norāda oficiāli reģistrētās stādaudzētavas vai oficiāli reģistrēto stādaudzētavu nosaukumu vai nosaukumus;

                           b)

                           norāda 6. punkta d) apakšpunktā minētos marķējumus vai izsekojamības kodus, ja tie ļauj identificēt reģistrēto stādaudzētavu un gadu, kurā augi pārstādīti podos;

                           c)

                           sīki apraksta pēdējo pirms nosūtīšanas veikto apstrādi;

                           d)

                           pie “Papildu deklarācija” ietver norādi “Šis sūtījums atbilst Komisijas Īstenošanas regulā (ES) 2020/1217 noteiktajiem nosacījumiem”.

               9.
               Par sūtījumu atbildīgais operators aizpilda vienotā sanitārā ievešanas dokumenta (VSID) attiecīgo daļu un iesniedz to informācijas pārvaldības sistēmā oficiālo kontroļu vajadzībām (IMSOC), norādot vismaz šādu informāciju par katru norādīto augu sūtījumu:

                           a)

                           materiāla veidu;

                           b)

                           materiāla daudzumu;

                           c)

                           deklarēto importēšanas datumu;

                           d)

                           oficiāli apstiprināto vietu, kur norādītos augus uzglabās 10. punktā minētās pēcievešanas aizturēšanas laikā.

                     Dalībvalstis importētājus pirms preču ievešanas oficiāli informē par 1. līdz 12. punktā noteiktajiem nosacījumiem.

               10.
               Pirms materiāla atbrīvošanas to oficiāli aiztur pēcievešanas norobežošanas kompleksā vai karantīnas stacijā:

                           a)

                              Pinus un Chamaecyparis augi – vismaz uz trīs mēnešiem aktīvās augšanas laikā; un

                           b)

                              Juniperus augi – uz laikposmu no attiecīgā gada 1. aprīļa līdz 30. jūnijam.

                     Šajā pēcievešanas aizturēšanas laikposmā arī materiālam ir jābūt atzītam par brīvu no visiem 4. punktā norādītajiem kaitīgajiem organismiem, kas rada bažas. Kompetentā iestāde vai profesionālie operatori īpašu uzmanību pievērš tam, lai katram augam saglabātu 6. punkta d) apakšpunktā minēto marķējumu vai izsekojamības kodu.

               11.

                  Ikvienu preču partiju, kurā ir materiāls, kas 10. punktā minētajā pēcievešanas aizturēšanas laikposmā nav atzīts par brīvu no kaitīgajiem organismiem, kuri rada bažas, kompetentā iestāde vai profesionālais operators nekavējoties iznīcina kompetentās iestādes oficiālā uzraudzībā.

               12.

                  Attiecībā uz kaitīgajiem organismiem, kas rada bažas, dalībvalstis Komisijai un pārējām dalībvalstīm paziņo par visiem tādas kontaminācijas gadījumiem, kura apstiprināta 10. punktā minētās pēcievešanas aizturēšanas laikposmā. Šādā gadījumā attiecīgā stādaudzētava Japānā zaudē oficiāli reģistrētas stādaudzētavas statusu. Komisija par to nekavējoties informē Japānu.


title: Komisijas Īstenošanas regula (ES) 2020/1218 (2020. gada 25. augusts), ar ko nosaka no 2020. gada 26. augusta piemērojamo ievedmuitas nodokli labības nozarē

text:
                  26.8.2020

                  LV

                  Eiropas Savienības Oficiālais Vēstnesis

                  L 277/12

         KOMISIJAS ĪSTENOŠANAS REGULA (ES) 2020/1218
         (2020. gada 25. augusts),
         ar ko nosaka no 2020. gada 26. augusta piemērojamo ievedmuitas nodokli labības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
         tā kā:

                     (1)

                     Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodiem 1001 11 00, 1001 19 00, ex 1001 91 20, [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu, kura ir spēkā minēto produktu importa laikā un kura palielināta par 55 %, un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļu likmi.

                     (2)

                     Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

                     (3)

                     Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

                     (4)

                     No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 [augstas kvalitātes parastie kvieši, izņemot sēklas kviešus], 1002 10 00 un 1002 90 00, ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

                     (5)

                     Laikposmam no 2020. gada 26. augusta ir jānosaka ievedmuitas nodoklis, ko piemēro līdz tam laikam, kamēr nav stājies spēkā jauns ievedmuitas nodoklis.

                     (6)

                     Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

               ir pieņēmusi šo regulu.

            1. pants
            Ievedmuitas nodoklis, ko piemēro labības nozarē un kas minēts Regulas (ES) Nr. 642/2010 1. panta 1. punktā, no 2020. gada 26. augusta ir noteikts šīs regulas I pielikumā, pamatojoties uz šīs regulas II pielikumā norādītajiem datiem.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. augustā.

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  Ģenerāldirektors

               Wolfgang BURTSCHER

            (1)  OV L 347, 20.12.2013., 671. lpp.

            (2)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

            I PIELIKUMS

               Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2020. gada 26.augusta

                        KN kods

                        Preču apraksts

                        Ievedmuitas nodoklis  (1)
                            (2)

                        (EUR/t)

                        1001 11 00

                        Cietie sēklas KVIEŠI

                        0,00

                        1001 19 00

                        Augstas kvalitātes cietie KVIEŠI, izņemot sēklas kviešus

                        0,00

                        Vidējas kvalitātes, izņemot sēklas kviešus

                        0,00

                        Zemas kvalitātes, izņemot sēklas kviešus

                        0,00

                        ex 1001 91 20

                        Parastie sēklas KVIEŠI

                        0,00

                        ex 1001 99 00

                        Augstas kvalitātes parastie KVIEŠI, izņemot sēklas kviešus

                        0,00

                        1002 10 00

                        Sēklas RUDZI

                        0,26

                        1002 90 00

                        RUDZI, izņemot sēklas rudzus

                        0,26

                        1005 10 90

                        Sēklas KUKURŪZA, izņemot hibrīdu sēklas

                        0,26

                        1005 90 00

                        KUKURŪZA, izņemot sēklas kukurūzu  (3)

                        0,26

                        1007 10 90

                        Graudu SORGO, izņemot hibrīdus sējai

                        0,26

                        1007 90 00

                        Graudu SORGO, izņemot sēklas sorgo

                        0,26

               (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                        —

                        3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                        —

                        2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

               (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

            II PIELIKUMS

               Dati I pielikumā noteiktā ievedmuitas nodokļa aprēķināšanai

               1.
               Vidējie rādītāji par Regulas (EK) Nr. 642/2010 2. panta 2. punktā minēto laikposmu:

                           (EUR/t)

                           Parastie kvieši  (1)

                           Kukurūza

                           Birža

                           Mineapolisa

                           Čikāga

                           Kotējums

                           170,313

                           107,831

                           Piemaksa par Persijas līča reģionu

                           -

                           28,305

                           Piemaksa par Lielo Ezeru reģionu

                           27,766

                           -

               2.
               Vidējie rādītāji par Regulas (EK) Nr. 642/2010 2. panta 2. punktā minēto laikposmu:

                           Fraktēšanas izmaksas: Meksikas līcis–Roterdama:

                           20,636

                           Fraktēšanas izmaksas: Lielo Ezeru reģions–Roterdama:

                           40,744

               (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2020/1221 (2020. gada 26. augusts), ar ko nosaka no 2020. gada 27. augusta piemērojamo ievedmuitas nodokli labības nozarē

text:
                  27.8.2020

                  LV

                  Eiropas Savienības Oficiālais Vēstnesis

                  L 279/1

         KOMISIJAS ĪSTENOŠANAS REGULA (ES) 2020/1221
         (2020. gada 26. augusts),
         ar ko nosaka no 2020. gada 27. augusta piemērojamo ievedmuitas nodokli labības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
         tā kā:

                     (1)

                     Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodiem 1001 11 00, 1001 19 00, ex 1001 91 20 [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu, kura ir spēkā minēto produktu importa laikā un kura palielināta par 55 %, un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļa likmi.

                     (2)

                     Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

                     (3)

                     Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

                     (4)

                     No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

                     (5)

                     Laikposmam no 2020. gada 27. augusta ir jānosaka ievedmuitas nodoklis, ko piemēro līdz tam laikam, kamēr nav stājies spēkā jauns ievedmuitas nodoklis.

                     (6)

                     Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (ES) Nr. 642/2010 1. panta 1. punktā minētais ievedmuitas nodoklis, ko labības nozarē piemēro no 2020. gada 27. augusta, ir noteikts šīs regulas I pielikumā, pamatojoties uz šīs regulas II pielikumā norādītajiem datiem.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. augustā

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Wolfgang BURTSCHER

            (1)  OV L 347, 20.12.2013., 671. lpp.

            (2)  Komisijas Regula (ES) Nr. 642/2010 (2010. gada 20. jūlijs) par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

            I PIELIKUMS

               Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2020. gada 27. augusta

                        KN kods

                        Preču apraksts

                        Ievedmuitas nodoklis (1)
                            (2)

                        (EUR/t)

                        1001 11 00

                        Cietie sēklas KVIEŠI

                        0,00

                        1001 19 00

                        Augstas kvalitātes cietie KVIEŠI, izņemot sēklas kviešus

                        0,00

                        Vidējas kvalitātes, izņemot sēklas kviešus

                        0,00

                        Zemas kvalitātes, izņemot sēklas kviešus

                        0,00

                        Ex10019120

                        Parastie sēklas KVIEŠI

                        0,00

                        Ex10019900

                        Augstas kvalitātes parastie KVIEŠI, izņemot sēklas kviešus

                        0,00

                        1002 10 00

                        Sēklas RUDZI

                        0,00

                        1002 90 00

                        RUDZI, izņemot sēklas

                        0,00

                        1005 10 90

                        Sēklas KUKURŪZA, izņemot hibrīdu sēklas

                        0,00

                        1005 90 00

                        KUKURŪZA, izņemot sēklas kukurūzu (3)

                        0,00

                        1007 10 90

                        Graudu SORGO, izņemot hibrīdus sējai

                        0,00

                        1007 90 00

                        Graudu SORGO, izņemot sēklas

                        0,00

               (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                        —

                        3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                        —

                        2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

               (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

            II PIELIKUMS

               Dati I pielikumā noteiktā ievedmuitas nodokļa aprēķināšanai

               1.
               Vidējie rādītāji par Regulas (EK) Nr. 642/2010 2. panta 2. punktā minēto laika posmu:

                           (EUR/t)

                           Parastie kvieši  (1)

                           Kukurūza

                           Birža

                           Mineapolisa

                           Čikāga

                           Kotējums

                           171,012

                           108,779

                           Piemaksa par Persijas līča reģionu

                           -

                           28,281

                           Piemaksa par Lielo Ezeru reģionu

                           28,148

                           -

               2.
               Vidējie rādītāji par Regulas (EK) Nr. 642/2010 2. panta 2. punktā minēto laika posmu:

                           Fraktēšanas izmaksas: Meksikas līcis–Roterdama

                           20,631

                           Fraktēšanas izmaksas: Lielo Ezeru reģions–Roterdama

                           40,839

               (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2020/1263 (2020. gada 10. septembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū darbīgo vielu nātrija hidrogēnkarbonātu apstiprina par zema riska vielu un groza Komisijas Īstenošanas Regulu (ES) Nr. 540/2011 (Dokuments attiecas uz EEZ)

text:
                  11.9.2020

                  LV

                  Eiropas Savienības Oficiālais Vēstnesis

                  L 297/1

         KOMISIJAS ĪSTENOŠANAS REGULA (ES) 2020/1263
         (2020. gada 10. septembris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū darbīgo vielu nātrija hidrogēnkarbonātu apstiprina par zema riska vielu un groza Komisijas Īstenošanas Regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar tās 13. panta 2. punktu,
         tā kā:

                     (1)

                     Austrija 2016. gada 18. martā saskaņā ar Regulas (EK) Nr. 1107/2009 7. panta 1. punktu saņēma uzņēmuma BIOFA AG pieteikumu uz darbīgās vielas nātrija hidrogēnkarbonāta apstiprināšanu. 2020. gada 21. janvārī Komisija tika informēta, ka uzņēmuma Biofa AG pieteikuma turētāja tiesības tiek nodotas uzņēmumam SCC Legal GmbH.

                     (2)

                     Saskaņā ar Regulas (EK) Nr. 1107/2009 9. panta 3. punktu Austrija kā ziņotāja dalībvalsts 2016. gada 26. aprīlī pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2017. gada 7. septembrī ziņotāja dalībvalsts Komisijai projekta veidā iesniedza novērtējuma ziņojumu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar minētās regulas 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. 2018. gada jūnijā Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

                     (5)

                     2018. gada 17. augustā Iestāde pieteikuma iesniedzējam, dalībvalstīm un Komisijai paziņoja savu secinājumu (2) par to, vai ir gaidāms, ka darbīgā viela nātrija hidrogēnkarbonāts atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                     (6)

                     2019. gada 24. un 25. janvārī Komisija Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par nātrija hidrogēnkarbonātu, kurā paredzēta nātrija hidrogēnkarbonāta apstiprināšana.

                     (7)

                     Pieteikuma iesniedzējam tika dota iespēja par pārskata ziņojumu iesniegt komentārus.

                     (8)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem reprezentatīviem lietojumiem un, konkrētāk, par lietojumiem, kas tika pārbaudīti un detalizēti ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (9)

                     Komisija arī uzskata, ka nātrija hidrogēnkarbonāts ir zema riska darbīgā viela atbilstoši Regulas (EK) Nr. 1107/2009 22. pantam. Nātrija hidrogēnkarbonāts nav bažas izraisoša viela un atbilst Regulas (EK) Nr. 1107/2009 II pielikuma 5. punkta nosacījumiem.

                     (10)

                     Tāpēc ir lietderīgi nātrija hidrogēnkarbonātu apstiprināt par zema riska vielu.

                     (11)

                     Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un pašreizējo zinātnes un tehnikas atziņas gaismā apstiprinājums tomēr jāparedz ar zināmiem nosacījumiem.

                     (12)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regula (ES) Nr. 540/2011 (3).

                     (13)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprināšana
            I pielikumā specificēto darbīgo vielu nātrija hidrogēnkarbonātu apstiprina ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulu (ES) Nr. 540/2011 groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  EFSA Journal 2018;16(9):5407

            (3)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        Nātrija hidrogēnkarbonāts

                           CAS Nr.: 144-55-8

                        Nātrija hidrogēnkarbonāts

                        ≥ 990 g/kg
                        Arsēns ≤ 3 mg/kg
                        Svins ≤ 2 mg/kg
                        Dzīvsudrabs ≤ 1 mg/kg

                        2020. gada 1. oktobris

                        2035. gada 1. oktobris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par nātrija hidrogēnkarbonātu un jo īpaši tā I un II papildinājumu.

               (1)  Detalizēta papildinformācija par pamatvielas identitāti un tās specifikācija ir norādītas pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma D daļā pievieno šādu ierakstu:

                        Parastais nosaukums, identifikācijas numuri

                           IUPAC nosaukums

                           Tīrība
                            (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        “24

                        Nātrija hidrogēnkarbonāts

                           CAS Nr.: 144-55-8

                        Nātrija hidrogēnkarbonāts

                        ≥ 990 g/kg
                        Arsēns ≤ 3 mg/kg
                        Svins ≤ 2 mg/kg
                        Dzīvsudrabs ≤ 1 mg/kg

                        2020. gada 1. oktobris

                        2035. gada 1. oktobris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par nātrija hidrogēnkarbonātu un jo īpaši tā I un II papildinājumu.”

               (1)  Detalizēta papildinformācija par pamatvielas identitāti un tās specifikācija ir norādītas pārskata ziņojumā.